Pozápalová hyperpigmentácia je typ hyperpigmentácie pokožky, ktorá vzniká predovšetkým jej regeneráciou po zápale. Môže sa vyskytovať na tvári i na tele, typicky najmä na miestach vystavovaných slnečnému UV žiareniu a prejavuje sa plochými škvrnami silnejšieho zafarbenia – od ružovej cez červenú, hnedú alebo čiernu, v závislosti na tóne pleti a intenzite zafarbenia. Základnou príčinou je zvýšená produkcia melanínu – pigmentu, ktorý určuje farbu pleti jednotlivca, stimulovaná zápalovými faktormi. Narušenie pleti stimulujú melanocyty – bunky produkujúce melanín – k uvoľňovaniu nadmerného množstva melanozómov (pigmentových zŕn). Tieto nadbytočné pigmentové zrná spôsobujú stmavnutie a zmenu zafarbenia pôvodne narušenej oblasti. Pôvodné nedokonalosti miznú, môžu však po nich zostať silnejšie zafarbené škvrny označované tiež pigmentové škvrny po akné.
Príznaky pozápalovej hyperpigmentácie môže ďalej zhoršovať pôsobenie slnečného žiarenia, ktoré vedie k ďalšiemu tmavnutiu postihnutých oblastí a odďaľuje ich vyblednutie. Väčšina pozápalovej hyperpigmentácie spôsobené akné postupom času vybledne, k úplnému vymiznutiu však môže dôjsť až po niekoľkých rokoch alebo aj desaťročiach*.
*Abad-Casintahan, F. a kol., „Frekvencia a vlastnosti akné post-zápalovej hyperpigmentácie.“ J Dermatol. 2016; 43: 826-828.